

|  |
| --- |
| REPUBLIKA HRVATSKAPRIMORSKO – GORANSKA ŽUPANIJAOPĆINA PUNAT |
| **Povjerenstvo za provedbu natječaja** |
| KLASA: 112-02/23-01/5 |
| URBROJ: 2170-31-03/5-2-23-4 |
| Punat, 5. listopada 2023. godine |

Na temelju članka 22. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18 i 112/19) Povjerenstvo za provedbu natječaja na radno mjesto viši referent - prometni i komunalni redar Jedinstvenog upravnog odjela Općine Punat, za obavljanje vježbeničkog staža na određeno vrijeme u trajanju od 12 mjeseci, objavljuje

**POZIV**

**na prethodnu provjeru znanja i sposobnosti**

U “Narodnim novinama” broj 109/23 od dana 22. rujna 2023. godine objavljen je natječaj za radno mjesto viši referent - prometni i komunalni redar Jedinstvenog upravnog odjela Općine Punat (1 izvršitelj/izvršiteljica), za obavljanje vježbeničkog staža na određeno vrijeme u trajanju od 12 mjeseci.

Povjerenstvo za provedbu natječaja je utvrdilo da pisanom testiranju može pristupiti 1 kandidat čija je prijava pravodobna, uredna i koji ispunjava sve formalne uvjete iz natječaja, a koje će se održati:

**13. listopada (petak) 2023. godine s početkom u 9:00 sati**

**u zgradi Općine Punat, Novi put 2, Punat**

Na testiranje je potrebno ponijeti osobnu iskaznicu ili putovnicu.

Ne postoji mogućnost naknadnog pisanog testiranja, bez obzira na razloge koje kandidata eventualno priječe da testiranju pristupi u naznačeno vrijeme.

Smatra se da je kandidat koji se navedenog dana ne odazove do 9:00 sati, bez obzira na razloge, povukao svoju prijavu na natječaj. Smatrat će se da je prijavu povukao i kandidat koji na pisanom testiranju remeti mir i/ili pravila ponašanja na testiranju s kojima će biti upoznat, kao i kandidat koji ne predoči osobnu iskaznicu ili putovnicu.

Pisano testiranje traje 45 minuta.

Pisana provjera znanja sastoji se od dva dijela (općeg i posebnog) i za svaki dio provjere kandidatima se dodjeljuje broj bodova od 1 do 10. Intervju se provodi s kandidatima koji su ostvarili najmanje 50% bodova iz svakog dijela provjere.

Povjerenstvo kroz intervju s kandidatom utvrđuje interese, profesionalne ciljeve, provjeru socijalnih vještina (komunikacijskih i interpersonalnih) te osobnih kvaliteta kandidata relevantnih za posao te provjeru motivacije.

Ostale informacije vezane uz pisano testiranje navedene su u Obavijesti koja je prethodno objavljena na internet stranici Općine Punat ([*www.punat.hr*](http://www.punat.hr)).

Rezultati pisanog testiranja biti će objavljeni na oglasnoj ploči Općine Punat, Novi put 2, Punat, **istog dana do 10:15 sati**.

Ako kandidat ostvari najmanje 50% bodova na pisanom testiranju, provest će se intervju **istog dana s početkom u 10:30 sati.**

Ovaj Poziv objaviti će se na internet stranici Općine Punat *(*[*www.punat.hr*](http://www.punat.hr)*)* i na oglasnoj ploči Općine Punat.

Kandidati koji mogu pristupiti testiranju o tome su obaviješteni.

 Predsjednica Povjerenstva

 Jasna Bušljeta, dipl.ing.građ.,v.r.